Luettelo roomalaisista juhlapäivistä
Luettelo roomalaisista juhlapäivistä sisältää listan antiikin Rooman uskonnon juhlapäivistä.
"Feriae" oli yleisnimitys roomalaisten juhlapäiville. Näiden päivien sisältö oli uskonnollinen ja silloin vältettiin työntekoa, oikeus- ja riitajuttuja. Juhlia oli kahdenlaisia, yksityisiä ja julkisia. Yksityiset juhlat olivat yksittäisten perheiden viettämiä. Niitä kutsuttiinkin perheen sukunimen mukaan: "feriae Claudiae", "feriae Aemiliae" ja niin edelleen. Perhejuhlia vietettiin perheenjäsenten erilaisina merkkipäivinä, kuten syntymäpäivinä.
Julkisina "feriae"-päivinä valtio järjesti ja kustansi juhlan. Tällaisia julkisia pyhäpäiviä oli kolmenlaisia:
1. "Stativae", jotka olivat jokavuotisia, viralliseen uskonnolliseen kalenteriin merkittyjä, aina samaan ajankohtaan osuvia pyhäpäiviä. Vain parittomina päivinä oli "stativae", sillä roomalaiset uskoivat parillisten päivien tuovan epäonnea.
2. "Conceptivae", jotka myös olivat jokavuotuisia pyhiä mutta joiden ajankohdan pappi tai virkamies kuulutti joka vuosi erikseen. Kuuluisin näistä oli Feriae Latinae, roomalaisten heimojen juhla.
3. "Imperativae", jotka olivat konsulin, preetorin tai diktaattorin julistamia, yksittäisiä ja epäsäännöllisin välein olevia juhlia. Näitä julistettiin esimerkiksi jumalien lepyttämiseksi tai voiton juhlimiseksi. Monesti ne kestivät useita päiviä. "Imperativae"-pyhäpäiviä saatettiin julistaa myös yksistään poliittisten vastustajien toiminnan hidastamiseksi tai estämiseksi.
Edellä mainittujen lisäksi roomalaisilla oli myös päiviä, jotka olivat "atri": huonoenteisiä, "mustia" päiviä. Näinä päivinä vältettiin lähes kaikkea toimintaa. "Mustat päivät" muotoutuivat ajan myötä; niitä olivat esimerkiksi roomalaisia kohdanneiden onnettomuuksien vuosipäivät.
Vuodesta 153 eaa. alkaen tätä päivää on pidetty uudenvuodenpäivänä. Juppiterille uhrattiin härkiä kiitokseksi suojeluksesta. Uudet konsulit astuivat virkaan.
"Compitalia". Maanviljelijät uhrasivat jonkin eläimen puhdistaakseen tilansa vuotta varten. Kaupungeissa uhrattiin risteyksissä ja juhlittiin kolme päivää.
"Parentalia". Sukulaisten haudoille vietiin kukkia, viiniä ja maitoa, jotta vainajat pysyisvät kylläisinä ja leppyneinä.
"Lupercalia". Muutama nuorukaisjoukko juoksi uhraamiensa vuohien vuotiin pukeutuneina kohti Palatium-kukkulaa piiskaten katsojia vuohennahan suikaleilla. Uskottiin, että iskun saanut nainen saisi pian lapsen.
"Caristia". Perheet kokoontuivat yhteen Parentalian lopuksi aterialle.
Ennen vuotta 153 eaa. pidettiin uudenvuodenpäivänä. Vestan temppelin tuli sytytettiin uudelleen. Salii-papit tanssivat 19 päivää.
"Anna Perenna". Eväsretkiä Tiber-joen rannoilla. Anna Perennan juhla. Jotkut uskoivat, että heillä oli yhtä monta elinvuotta kuin pikarillista, jotka he jaksoivat juoda viiniä
"Tubilustrium". Pyhät sotatorvet puhdistettiin Marsin kunniaksi. Sotaonnen tuoja.
"Ludi Megalenses". Kybelen kunniaksi pidetyt näytäntöpäivät.
"Ludi Ceriales". Cereksen, maanviljelyksen jumalattaren, kunniaksi pidetyt näytäntöpäivät.
"Parilia". Ensin lampaiden pesunpäivä, myöhemmin Rooman perustamispäivä. Heitettiin uhreja kokkoon ja hypittiin niiden yli. Juhlapäivä päättyi suureen ulkoilmajuhlaan.
"Floralia" tai "Ludi Florales". Keväänjumalatar Floran juhlapäivä. Koristauduttiin seppeleihin ja kukkiin.
"Vestalia". Naimisissa olevat naiset veivät Vestan temppeliin ruokauhreja. Leipureiden vapaapäivä.
"Fors Fortuna". Tärkeä vapaapäivä. Soudettiin Tiber-jokea pitkin katsomaan uhrimenoja Fortunalle. Loppupäivä huviretkiä.
"Ludi Apollinares". Tasavallan aikaan Apollolle järjestettyjä seremonioita, mutta keisariaikaan syy järjestää hupiesityksiä.
Metsästyksenjumalatar Dianan juhlapäivä. Orjilla vapaapäivä ja naisten hiustenpesupäivä.
"Ludi Romani". Näytäntö-, kilpa-ajo- ja näytelmäpäivät Juppiterin kunniaksi. 13. päivä uhrattiin lehmä.
"Ludi Plebeii". Näytäntö-, kilpa-ajo- ja näytelmäpäivät Juppiterin kunniaksi. 13. päivä virkamiehien ja senaattorien pidot.
"Bona Dean riitit". Naisten riitit. Miehillä ei ollut asiaa sinne.
"Saturnalia". Alkuun yhden päivän kestävä juhla, myöhemmin viikon kestävä. Alussa uhrattiin maanviljelyksenjumala Saturnukselle. Annettiin lahjoja. Isännät saattoivat vaihtaa yhdeksi päiväksi paikkaa orjien kanssa.
"Sol Invictuksen" syntymäpäivä.